Anita Włodarczyk 2016. aasta Rio de Janeiro olümpiamängudel
Anita Włodarczyk (2009)
**Anita Włodarczyk** (sündinud 9. oktoobril 1985 Rawiczis) on Poola kergejõustiklane (vasaraheitja), kehtiva naiste vasaraheite maailmarekordi (**82.29** m) omanik.

2008. aasta IAAF-i kergejõustiku finaalvõistlustel võitis ta pronksmedali tulemusega 70.97 m.

2009. aasta maailmameistrivõistlustel Berliinis võitis ta kuldmedali uue maailmarekordiga 77.96. 6. juunil 2010 heitis ta maailmarekordiks 78.30. Euroopa meistrivõistlustel Euroopas pidi ta aga tulemusega 73.56 leppima pronksmedaliga. 2011. aasta mais ületas tema maailmarekordi Betty Heidler.

2011. aasta maailmameistrivõistlustel Daegus jäi Włodarczyk tulemusega 73.56 viiendaks.

2012. aasta Euroopa meistrivõistlustel Helsingis võitis ta kuldmedali tulemusega 74.29.

Londoni olümpiamängudel sai ta 77.60ga alguses hõbemedali, kuid pärast Tatjana Lõssenko diskvalifitseerimist sai ta kuldmedali.

2013. aasta maailmameistrivõistlustel Moskvas viis ta isikliku rekordi 78.46-ni, kuid jäi ´Lõssenko järel teiseks.

2014. aasta Euroopa meistrivõistlustel võitis ta kuldmedali võistluste rekordiga, 78.86 m.

31. augustil 2014 heitis ta Berliinis uueks maailmarekordiks 79.58 m. 1. augustil 2015 heitis ta Cetniewos esimese naisena vasarat üle 80 meetri, püstitades maailmarekordi 81.08 m.

2015. aasta maailmameistrivõistlustel Pekingis võitis ta kuldmedali võistluste rekordiga 80.85.

2016. tuli ta kolmandat korda järjest Euroopa meistriks, kui võitis kulla 78.14-ga.

2016. aasta suveolümpiamängudel Rio de Janeiros tuli ta 82.29-ga teist korda olümpiavõitjaks, parandades endale kuulunud maailmarekordit koguni meetri ja 21 sentimeetriga.

Vaid kaks nädalat hiljem, 28. augustil uuendas ta Kamila Skolimowska mälestusvõistlustel Varssavis taas maailmarekordit, heites vasarat 82.98.

2017. aasta kergejõustiku maailmameistrivõistlustel Londonis tuli ta kolmandat korda maailmameistriks tulemusega 77.90.

2018. aastal tuli ta neljandat korda järjest Euroopa meistriks Euroopa meistrivõistluste tipptulemusega 78.94.

Ajakiri Track & Field News on valinud ta aastatel 2014 ja 2016 aasta naiskergejõustiklaseks.

Saavutused
----------

### Olümpiamängudel

* Peking 2008
	+ 4. koht 71.56

* London 2012
	+ Kuld **olümpiavõitja 77.60**

* Rio de Janeiro 2016
	+ Kuld **olümpiavõitja 82.29 MR**

* Tokyo 2020
	+ Kuld **olümpiavõitja 78.48**

### Maailmameistrivõistlustel

* Berliin 2009
	+ Kuld **maailmameister 77.96 MR**

* Moskva 2013
	+ Kuld **maailmameister 78.46**

* Peking 2015
	+ Kuld **maailmameister 80.85 MMR**

* London 2017
	+ Kuld **maailmameister 77.90**

### Euroopa meistrivõistlustel

* Barcelona 2010
	+ Pronks pronksmedal 73.56

* Barcelona 2010
	+ Kuld **Euroopa meister 74.29**

* Zürich 2014
	+ Kuld **Euroopa meister 78.76**

* Amsterdam 2016
	+ Kuld **Euroopa meister 78.14**

* Berliin 2018
	+ Kuld **Euroopa meister 78.94**

### Maailmarekordid

| Tulemus | Aeg | Koht |
| --- | --- | --- |
| 77.96 | 22. august 2009 | Berliin |
| 79.58 | 31. august 2014 | Berliin |
| 81.08 | 1. august 2015 | Cetniewo |
| 82.29 | 15. august 2016 | Rio de Janeiro |
| 82.98 | 28. august 2016 | Varssavi |

Viited
------

1. ↑  "Naiste vasaraheites ületati esimest korda 80-meetri joon". ERR Sport. 1. august 2015. Vaadatud 27.08.2015
2. ↑  "MM: Anita Wlodarczyk jäi oma nimel olevast maailmarekordist 23 cm kaugusele". ERR Sport. 27. august 2015. Vaadatud 27.08.2015
3. ↑  "Naiste vasaraheite parim oli oodatult Wlodarczyk". Sport ERR. 8. juuli 2016. Vaadatud 08.07.2016
4. ↑  "Naiste vasaraheites uuendati taas maailmarekordit". ERR Sport. 29. august 2016. Vaadatud 31.08.20616

Välislingid
-----------

|  |  |
| --- | --- |
|  | Pildid, videod ja helifailid Commonsis: **Anita Włodarczyk** |

* Anita Włodarczyk Rahvusvahelise Kergejõustikuliidu kodulehel Muuda Vikiandmetes

| * v
* r
Naiste vasaraheite olümpiavõitjad |
| --- |
| 
2000: Kamila Skolimowska • 2004: Olga Kuzenkova • 2008: Yipsi Moreno • 2012: Anita Włodarczyk • 2016: Anita Włodarczyk • 2020: Anita Włodarczyk |

| * v
* r
Naiste vasaraheite maailmameistrid |
| --- |
| 
1999: Mihaela Melinte • 2001: Yipsi Moreno • 2003: Yipsi Moreno • 2005: Yipsi Moreno • 2007: Betty Heidler • 2009: Anita Włodarczyk • 2011: Tatjana Lõssenko • 2013: Anita Włodarczyk • 2015: Anita Włodarczyk • 2017: Anita Włodarczyk] • 2019: DeAnna Price • 2022: Brooke Andersen |